Giuseppi Borrello

Giuseppi Borrello, pueta dialittali sicilianu e patriotta talianu,  nascìu a Catania ntô 1820 e murìu ntâ stissa cità ntô 1894.
Ntô 1837, quannu a Catania s'eppi lu culera, ci dèttiru la carica di ufficiali dû cuvernu burbònicu, ma, appoi, ci fu livata pi li sò idii libbirali.
Participau macari ê moti catanisi dû 1848 e doppu s'arrulò tra li garribbardini, unni pigghiau lu gradu di maggiuri nta l'asèrcitu riculari.

L'òpira antològgica ca arricogghi li sò scritti puetichi è Puisii Siciliani.

 Asempiu 
 Na puisìa di n'arvulu famusu 
Sùpira la celibbri castagnu dê Centu Cavaddi, Borrello cci fici sta puisìa: 
Un pedi di castagna
tantu grossu
ca ccu li rami so' forma un paracqua
sutta di cui si riparò di l'acqua,
di fùrmini, e saitti
la riggina Giuvanna
ccu centu cavaleri,
quannu ppi visitari Mungibeddu
vinni surprisa di lu timpurali.
D'allura si chiamò
st'àrvulu situatu 'ntra 'na valli
lu gran castagnu d'i centu cavalli.

Borrello, Giuseppi